Anteosauri

**Anteosauri** (lat. **Anteosauria**) bili su grupa velikih, primitivnih terapsida-dinocefala, koji su bili mesožderi. Imali su velike očnjake i sjekutiće i kratke udove, a tokom srednjeg perma su nastanjivali područje današnje Južne Afrike, Rusije, Kine i Brazila. Neki od njih bili su vrlo veliki, sa lubanjama dugim 50 do 80&nbsp;cm, te su bili najveći grabežljivci svog vremena. Izumrli su krajem srednjeg perma, moguće zbog izumiranja biljojeda tapinocefala koje su vjerovatno lovili.

## Osobine
Anteosauri se od tapinocefala razlikuju po mnogim osobinama, uključujući i vrlo velike očnjake, obrazne zube sa loptastim krunama, izvrtanje premaksilarne kosti prema gore, zbog čega se prednja strana usta snažno krivila prema gore. Udovi su mu bili kratki, lubanja duga, uska i teška. Otvor na lubanji bio je mnogo veći nego kod ranih pripadnika Biarmosuchia, što ukazuje na veće čeljusne mišiće i snažniji ugriz. Postojala je tendencija, naročito kod naprednijih oblika poput *[[Anteosaurus]]a*, prema zadebljavanju kostiju vrha lubanje, što je možda pokazatelj da su se sudarali glavama (radi obrane teritorija, privlačenja partnera i sl.). Rep je kod barem nekih rodova bio vrlo dug.

## Historija klasifikacije
L. D. Boonstra je 1962. definirao tu grupu kao natporodicu u koju spadaju porodice Brithopodidae i Anteosauridae.

James Hopson i Herbert Barghusen su 1986. proveli prvo kladističko istraživanje terapsida. Koristili su termin "Anteosauria" i sinonimizirali porodica Brithopodidae i Anteosauridae. Predložili su sljedeću šemu:

Gillian King u pregledu skupine Anomodontia (u koju se tada smatralo da spadaju i dinocefali, što naučna zajednica više ne podržava) iz 1988. godine, kao dijelu *Enciklopedije paleoherpetologije* (*Encyclopedia of Paleoherpetology*) Gutsava Fischera Verlaga, koristi tradicionalniji lineovski raspored, ali uključuje i biljojede iz natporodice Anteosauroidea:

* Natporodica Anteosauroidea (Boonstra, 1962)
** Porodica Brithopidae (Boonstra, 1972)
*** Potporodica Brithopodinae (Efremov, 1954)
*** Potporodica Anteosaurinae (1954)
** Porodica Titanosuchidae (Boonstra, 1972)
* Potporodica Titanosuchinae (Broom, 1903)
* Potporodica Tapinocephalinae (Lydekker, 1890)

Treba napomenuti da je tu porodica "Titanosuchidae" ekvivalent skupine "Tapinocephalia".

Bruce Rubidge i Christian Sidor su 2001. ponudili sljedeću šemu, kao dio mnogo većeg kladograma za terapside:

## Srodnost
Rani ruski (Boonstra, 1972) i kineski (Rubidge & Sidor, 2001) anteosauri općenito se smatraju najprimitivnijim dinocefalima, mada je predloženo (Kemp, 1982; King, 1988) da su estemenosukidi primitivniji od njih. Oni imaju osobine koje su zajedničke sa pelikosaurima (Carroll, 1988) i pripadnicima skupine Biarmosuchia (Chudinov, 1965), te su sa tapinocefalima bili dio prvog velikog evolutivnog širenja terapsida (Rubidge & Sidor, 2001). Do sada je provedeno malo detaljnih istraživanja filogenetskih veza među različitim taksonima.

## Izvori
* Boonstra, L.D., 1972, Discard the names Theriodontia and Anomodontia: a new classification of the Therapsida. Annals of the South African Museum 59:315-338.
* Carroll, R. L., 1988, *Vertebrate Paleontology and Evolution*, WH Freeman & Co.
* Chudinov, P. K. 1965, "New Facts about the Fauna of the Upper Permian of the USSR", *[[Journal of Geology]]*, 73:117-30
* Hopson, J.A. and Barghusen, H.R., 1986, An analysis of therapsid relationships in N Hotton, III, PD MacLean, JJ Roth and EC Roth, *The Ecology and Biology of Mammal-like Reptiles*, Smithsonian Institution Press, pp.&nbsp;83–106
* King, G.M., 1988, "Anomodontia" Part 17 C, *Encyclopedia of Paleoherpetology*, Gutsav Fischer Verlag, Stuttgart and New York,
* Rubidge, B.S. & Sidor, C.A. 2001, Evolutionary patterns among Permo-Triassic therapsids. *[[Annual Review of Ecology and Systematics|Ann. Rev. Ecol. Syst.]]* 32: 449-480.

## Vanjske veze
* Palaeos  - detaljan opis
* Mikkov filogenetski arhiv - popis rodova u vidu kladograma